BAFS พุ่งเกือบ 4% หลังปิดดีลซื้อ 7 โซลาร์ฟาร์ม PDI คาดรับรู้รายได้ปีนี้กว่า 120 ลบ.
BAFS พุ่งเกือบ 4% หลังปิดดีลซื้อ 7 โซลาร์ฟาร์ม PDI คาดรับรู้รายได้ปีนี้กว่า 120 ลบ. ล่าสุดอยู่ที่ 27.75 บาท บวก 1 บาท หรือ 3.74% มูลค่าซื้อขาย 12.38 ล้านบาท
BAFS พุ่งเกือบ 4% หลังปิดดีลซื้อ 7 โซลาร์ฟาร์ม PDI คาดรับรู้รายได้ปีนี้กว่า 120 ลบ. ล่าสุดอยู่ที่ 27.75 บาท บวก 1 บาท หรือ 3.74% มูลค่าซื้อขาย 12.38 ล้านบาท
5 มี.ค. 2564

ผู้สื่อข่าวรายงานว่า ราคาหุ้น บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ล่าสุด ณ เวลา 10.26 น. อยู่ที่ 27.75 บาท บวก 1 บาท หรือ 3.74% สูงสุดที่ 27.75 บาท ต่ำสุดที่ 26.75 บาท ด้วยมูลค่าซื้อขาย 12.38 ล้านบาท
ทั้งนี้ ราคาหุ้น BAFS ปรับตัวขึ้นหลังลงนามในสัญญาซื้อหุ้นสามัญในกลุ่มบริษัทซึ่งประกอบธุรกิจโรงไฟฟ้าพลังงานแสงอาทิตย์ รวม 7 โรง มูลค่า 1,704.67 ล้านบาท กำลังผลิตรวม 36.4 เมกะวัตต์ จากบริษัท พีดีไอ เอ็นเนอร์ยี จำกัด บริษัทย่อยของ บริษัท ผาแดงอินดัสทรี จำกัด (มหาชน) หรือ PDI เรียบร้อยแล้ว
โดย ม.ล. ณัฐสิทธิ์ ดิศกุล ประธานเจ้าหน้าที่บริหาร บริษัท บาฟส์ คลีน เอนเนอร์ยี่ คอร์เปอเรชั่น จำกัด ในเครือ BAFS เปิดเผยความคืบหน้าการเข้าซื้อกิจการโรงไฟฟ้าพลังงานแสงอาทิตย์ว่าได้มีการลงนามในสัญญาซื้อหุ้นสามัญในกลุ่มบริษัทซึ่งประกอบธุรกิจโรงไฟฟ้าพลังงานแสงอาทิตย์ รวม 7 โรง มูลค่า 1,704.67 ล้านบาท กำลังผลิตรวม 36.4 เมกะวัตต์ จากบริษัท พีดีไอ เอ็นเนอร์ยี จำกัด บริษัทย่อยของ PDI เสร็จสิ้นเมื่อวันที่ 1 มีนาคม 2564 ส่งผลให้ บาฟส์ คลีน สามารถรับรู้รายได้ไม่น้อยกว่า 120 ล้านบาทในปีนี้ พร้อมตั้งเป้าทำรายได้ 1 พันล้านบาทใน 3 ปี สอดคล้องกับทิศทางการดำเนินธุรกิจของบาฟส์ในการขยายพอร์ตพลังงานทดแทน และเสริมสร้างความมั่นคงทางการเงินให้แก่กลุ่มบริษัท